| Jamaikaangl. *Jamaica*
 |
| --- |
| 

|  |  |
| --- | --- |
| Jamaikos vėliava | Jamaikos herbas |
| Vėliava | Herbas |

 |
| **Himnas:**„Jamaika, Mylima Žemė" |
| Jamaika žemėlapyje |
| **Valstybinė kalba** | anglų |
| **Sostinė** | Kingstonas |
| **Didžiausias miestas** | Kingstonas |
| **Valstybės vadovai** • Karalius • - • - |  Karolis III-- |
| **Plotas**  • Iš viso   • % vandens |   10 991 km2 (159) 1,5 % |
| **Gyventojų**   • 2019  • Tankis |  2 825 544 (137)266 žm./km2 (30) |
| **BVP**  • Iš viso  • BVP gyventojui | 2006 (progn.)12,71 mlrd. $ (132)4 600 $ (108) |
| **Valiuta** | Jamaikos doleris |
| **Laiko juosta** • Vasaros laikas | UTC-5 netaikomas |
| **Nepriklausomybė** Paskelbta | nuo Jungtinės Karalystės 1962 m. rugpjūčio 6 d. |
| **Interneto kodas** | .jm |
| **Šalies tel. kodas** | 1-876 |

**Jamaika** – sala ir valstybė Karibų jūroje, Didžiųjų Antilų salyne, į pietus nuo Kubos ir į vakarus nuo Haičio. Pavadinimas kilo iš indėnų Taino kalbos pavadinimo *Xaymaca* („šaltinių žemė").

Istorija
--------

*Pagrindinis straipsnis – Jamaikos istorija*.
*Taip pat skaitykite: Karibų jūros regiono istorija, Britų Vakarų Indijos.*
Pirmieji Jamaikos gyventojai buvo indėnai, čia atsikraustę iš Šiaurės Amerikos tarp 1000 ir 400 m. pr. m. e. 1494 m. salą pasiekė Kristupo Kolumbo ekspedicija ir paskelbė ją Ispanijos karaliaus valda. Jamaikoje buvo Kolumbo šeimos rezidencija. Ispanų valdymo metu sala vadinta ***Santjagu***. 1655 m. Jamaiką užgrobė britai, vadovaujami admirolo William Penn. Per 200 metų britų valdymą, sala tapo pagrindine pasaulio cukraus eksportuotoja. Cukraus gamyba rėmėsi vergų darbu. Kadangi vergų buvo daug daugiau nei baltųjų, jie dažnai rengdavo sukilimus. Galiausiai 1838 m. vergija galutinai panaikinta. 1958 m. Jamaika tapo Vest Indijos federacijos dalimi, o 1962 m. galutinai pasiekė nepriklausomybę.

Politinė sistema
----------------

*Pagrindinis straipsnis – Jamaikos politinė sistema*.
Jamaika yra parlamentinė monarchija Britų sandraugoje. Oficiali šalies galva – Jungtinės Karalystės karalius Karolis III. Jį saloje atstovauja generalgubernatorius, skiriamas ministrų kabineto. Reali šalies valdžia priklauso premjerui.

Jamaikos parlamentas dviejų rūmų: sudarytas iš Atstovų Rūmų ir Senato. Jamaikai būdinga dvipartinė sistema. Šalis yra CARICOM organizacijos narė.

Administracinis suskirstymas
----------------------------

*Pagrindinis straipsnis – Jamaikos administracinis suskirstymas*.
Jamaika yra padalinta į 3 apygardas ir 14 parapijų.

* Sario apygarda yra Jamaikos rytuose. Ją sudaro šios parapijos:
	+ Kingston,
	+ Portland,
	+ Saint Andrew,
	+ Saint Thomas.
* Midlsekso apygarda yra Jamaikos centre. Ją sudaro šios parapijos:
	+ Clarendon,
	+ Manchester,
	+ Saint Ann,
	+ Saint Catherine,
	+ Saint Mary.
* Kornvalio apygarda yra Jamaikos vakaruose. Ją sudaro šios parapijos:
	+ Hanover,
	+ Saint Elizabeth,
	+ Saint James,
	+ Trelawn,
	+ Westmoreland.

Geografija
----------

Šalies žemėlapis
Saulėtekis Pietų Jamaikoje
*Pagrindinis straipsnis – Jamaikos geografija*.
Jamaika yra trečia pagal dydį sala Karibuose ir ketvirta pagal dydį valstybė. Salos centrinę dalį užima Mėlynieji kalnai (aukštis iki 2256 m), apsupti siauros pakrantės žemumos. Dėl šios priežasties dauguma miestų įsikūrę pakrantėje. 

Jamaikoje, kaip ir kitose Karibų jūros salose, netrūksta paplūdimių, bet didelė teritorijų dalis kalnuota. Šiaurės vakaruose iš klinčių uolienų statūs kalnagūbriai ir lėkštos žemumos su daugybe smegduobių. Šiaurės rytuose paviršius aukštėja ir virsta pagrindiniu salos kalnagūbriu, vadinamu Mėlynaisiais kalnais. Aukščiausia Mėlynųjų kalnų viršūnė Blu Mauntin Pikas (2256 m) – aukščiausias taškas visame Karibų jūros regione.

Žemumų žemė dirbama. Pagrindinė žemės ūkio kultūra – cukranendrės, 2000 m. buvo pagaminta 2,5 mln. t. cukraus. Žemės ūkyje dirba penktadalis ekonomiškai aktyvių jamaikiečių. Saloje auginama apie 440.000 ožkų ir tiek pat galvijų.

Viena svarbiausių Jamaikos pramonės šakų – kasyba. Nuo XX a. 6 dešimtmečio saloje kasamas boksitas (aliuminis, rūda), apie 60 % eksporto vertės sudaro boksitas ir aliuminio oksidas, iš kurio gaminamas aliuminis. Labai svarbus turizmas: 2001 m. salą aplankė per pusantro milijono žmonių. Jamaikos sostinė Kingstonas – didžiausias anglakalbių miestas Karibų jūros regione. Tai suskirstyta į 14 apygardų salos vyriausybės buveinė. Miestas įkurtas 1692 m. kai žemės drebėjimas sugriovė tuometinę sostinę Port Rojalį. Kingstonas – vienas didžiausių gamtinių jūros uostų pasaulyje, apsuptas aukštumų. Miestas – siuvimo, tekstilės, maisto perdirbimo pramonės ir turizmo centras. Architektūrai būdingas tradicinių kolonijinių pastatų ir modernių dangoraižių derinys, prašmatnūs rūmai ir lūšnynai. Skurdžiuose Kingstono kvartaluose atsirado regio muzika, išpopuliarinusi jamaikietį Bobą Marlį visame pasaulyje.

Klimatas tropinis, drėgnas. Būdingi karšti ir drėgni orai; kalnuose šiek tiek vėsiau. Saloje neretai siaučia galingi uraganai.

Didžiausi miestai:

* Kingstonas (660 000 gyv. 2004 m.)
* Spaniš Taunas (148 845 gyv. 2006 m.)
* Montego Bėjus (83 000 gyv. 2000 m.)

Svarbiausi jūrų uostai: Kingstonas, Montego Bėjus.

Ekonomika
---------

*Pagrindinis straipsnis – Jamaikos ekonomika*.
Jamaikoje sparčiai kasama aliuminio rūda ir boksitas. Cukranendrių auginimas ir cukraus gamyba. Didelę dalį BVP sudaro turizmas.

Gyventojai
----------

*Pagrindinis straipsnis – Jamaikos demografija*.
* Miestuose gyvena apie 53 % Jamaikos gyventojų,
* vidutinė gyvenimo trukmė Jamaikoje siekia 75 metus (moterų 78, vyrų 73).
* Etninės/rasinės grupės: juodieji 75 %, mišrios 13 %, indai 1 %, kiti 11 %.
* Kalba: anglų (ofic.), patua, kreolinė
* Raštingumas: 85 %
* Religijos: protestantai 56 %, Romos katalikai 5 %, rastafari 5 %, laisvamaniai 18 %, kiti 16 %

Kultūra
-------

Jamaikos regio legenda – Bobas Marlis
*Pagrindinis straipsnis – Jamaikos kultūra*.
Jamaikos kultūrą ypač garsina muzika. Iš čia kilo tokie muzikos žanrai kaip regis, ska, mento, rokstedis, dabas. Dauguma hip-hopo bruožų taip pat atėjo iš Jamaikos[reikalingas šaltinis]. Labiausiai šalį garsinantys žmonės – taip pat muzikantai: Bob Marley, Sean Paul, Jimmy Cliff, Shaggy ir kt.

Jamaikos simboliai:

* nacionalinis paukštis – „Daktaro paukštis" (*Trochilus polytmus*)
* nacionalinė gėlė – *Lignum vitae*
* nacionalinis medis – Blue Mahoe
* nacionalinis patiekalas – aki ir jūros žuvis
* nacionalinis devizas – „Out of Many, One People." („Iš daugelio (žmonių), viena tauta")

Kita informacija
----------------

* Jamaikos ryšiai
* Jamaikos transportas
* Jamaikos karinės pajėgos
* Jamaikos tarptautiniai santykiai
* Jamaikos šventės

Nuorodos
--------

|  |  |
| --- | --- |
|  | **Vikiteka: Jamaika** – vaizdinė ir garsinė medžiaga  |

Vikižodynas 

Laisvajame žodyne yra terminas **Jamaika**

* Informacija apie Jamaiką
* Turizmas ir gamtos apsauga Archyvuota kopija 2006-09-14 iš Wayback Machine projekto.
* Vyriausybės svetainė Archyvuota kopija 2011-04-29 iš Wayback Machine projekto.

  


|  |  |  |  |
| --- | --- | --- | --- |
| 

| Ž • A • RŠalių sąrašas | Amerika |
| --- |
|  |
| 
**Šiaurės Amerika**
JAV | Kanada | Meksika
Kiti politiniai vienetai: Bermudų salos | Grenlandija | Sen Pjeras ir Mikelonas
**Centrinė Amerika**
Belizas | Gvatemala | Hondūras | Kosta Rika | Nikaragva | Panama | Salvadoras
**Karibų jūros regionas**
Antigva ir Barbuda | Bahamos | Barbadosas | Dominika | Dominikos Respublika | Grenada | Haitis | Jamaika | Kuba | Sent Kitsas ir Nevis | Sent Lusija | Sent Vinsentas ir Grenadinai | Trinidadas ir Tobagas
Kiti politiniai vienetai: Angilija | Aruba | Britanijos Mergelių salos | Gvadelupa | JAV Mergelių salos | Kaimanų salos | Karibų Nyderlandai | Kiurasao | Martinika | Montseratas | Puerto Rikas | Sen Martenas | Sint Martenas | Terkso ir Kaikoso salos
**Pietų Amerika**
Argentina | Bolivija | Brazilija | Čilė | Ekvadoras | Gajana | Kolumbija | Paragvajus | Peru | Surinamas | Urugvajus | Venesuela
Kiti politiniai vienetai: Folklando (Malvinų) Salos | Prancūzijos Gviana | Pietų Džordžija ir Pietų Sandvičo salos  |

 |

|  |  |  |  |
| --- | --- | --- | --- |
| 

| Ž • A • RTautų sandrauga |
| --- |
|  |
| 
Antigva ir Barbuda, Australija, Bahamos, Bangladešas, Barbadosas, Belizas, Botsvana, Brunėjus, Dominika, Gajana, Gana, Grenada, Indija, Jamaika, Jungtinė Karalystė, Kamerūnas, Kanada, Kenija, Kipras, Kiribatis, Lesotas, Malaizija, Malavis, Malta, Mauricijus, Mozambikas, Naujoji Zelandija, Namibija, Nauru, Nigerija, Pakistanas, Papua Naujoji Gvinėja, PAR, Ruanda, Saliamono salos, Samoa, Seišeliai, Sent Kitsas ir Nevis, Sent Lusija, Sent Vinsentas ir Grenadinai, Siera Leonė, Singapūras, Svazilandas, Šri Lanka, Tanzanija, Tonga, Trinidadas ir Tobagas, Tuvalu, Uganda, Vanuatu, Zambija |

 |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RMonarchijos |
| --- |
|  |
| Absoliutinės | 
Brunėjus · Saudo Arabija · Esvatinis · Vatikanas |  |
|  |
| Konstitucinės | 
Antigva ir Barbuda · Australija · Andora · Bahamai · Bahreinas · Barbadosas · Belizas · Belgija · Butanas · Danija · Grenada · Ispanija · Jamaika · Japonija · Jordanija · Jungtinė Karalystė · Jungtiniai Arabų Emiratai · Kambodža · Kanada · Kataras · Kuveitas · Lichtenšteinas · Lesotas · Liuksemburgas · Malaizija · Monakas · Marokas · Nyderlandai · Naujoji Zelandija · Norvegija · Omanas · Papua Naujoji Gvinėja · Sent Kitsas ir Nevis · Sent Lusija · Sent Vinsentas ir Grenadinai · Saliamono salos · Švedija · Tailandas · Tonga · Tuvalu |
|  |
| Renkamos | 
Andora · Jungtiniai Arabų Emyratai · Kambodža · Kuveitas · Malaizija · Svazilandas· Vatikanas |

 |